આ એકબીજાને ‘ગુડ મોર્નિંગ’ના મેસેજ ફટકારવાનો ચેપ માત્રને માત્ર મફતિયા વ્યવસ્થાને આભારી છે. માની લ્યો કે વ્હોટસ એપ આવો ‘ગુડ મોર્નિંગ લખેલો એક પણ મેસેજ ફોરવર્ડ કરવાના પાંચ પૈસા પણ મેસેજ દીઠ વસૂલવા માંડે તે પછી કેટલા ઉદાર દિલ આત્માઓ ગાંઠનું ગોપીચંદન કરીને પણ આપણને સવારની શુભેચ્છાઓ મોકલાવીને જ જંપ લેશે તે પણ ચેક કરવા જેવું છે. જો આ મેસેજના પૈસા વસૂલાવા માંડે તે પછી પણ આવા મેસેજ આટલી જ સંખ્યામાં આવવા માંડે તો માનવું કે ‘ગુડ મોર્નિંગ’ની શુભેચ્છા એમ કાંઇ સાવ ફેક નથી પણ બિલકૂલ જેન્યુઇન છે. એવું બનશે ?